Rėkyvos pelkė

Rėkyvos pelkė – pelkė, plytinti Šiaulių rajono savivaldybėje, į pietus nuo Šiaulių miesto. Plotas siekia 2608 hektarus, dalyje jo išgaunamos durpės.Selemonas Paltanavičius. Rėkyvos pelkė. Visuotinė lietuvių enciklopedija. Nuoroda tikrinta 2022-05-07.

Didžiuma Rėkyvos pelkės – plynraistinė aukštapelkė (vertingomis laikomos aukštapelkės plynės, jos nyksta), o likusi dalis – plyninė žemapelkė.  Šiauriniame pakraštyje telkšo seklus Rėkyvos ežeras (vyksta jo pelkėjimo procesai). Vidutinis durpių sluoksnio storis siekia 4,3 m, didžiausias – 9,3 m.

Pelkėje sutinkami briedžiai, tetervinai, tai plėšriųjų medšarkių perimvietė. Gyvena į Raudonąją knygą įtrauktas drugys rudakis satyriukas, šikšnosparnis kūdrinis pelėausis (visoje Europoje saugoma rūšis). Auga reti augalai, kaip antai avietė tekšė. 

Šiaurinė dalis įeina į Rėkyvos botaninį zoologinį draustinį, kuris įsteigtas 1997 m., siekiant išsaugoti nykstančias augalų ir gyvūnų rūšis.„Rėkyvoje pakilęs vandens lygis“. Šiaulių kraštas. Nuoroda tikrinta 2022-05-07.

 Išnašos 

Kategorija:Lietuvos pelkės
Kategorija:Šiaulių rajono savivaldybė